ปวดท้องข้างล่างซ้ายกดแล้วหายเจ็บ
สวัสดีค่ะ อาการปวดท้องบริเวณด้านล่างซ้าย อาจจะเกิดจาก ปวดจากกล้ามเนื้อหรือเส้นเอ็นที่หน้าท้องมีการอักเสบหรือตึงตัวจากการใช้งานมากหรือใช้งานแบบผิดท่า สาเหตุอื่นๆเช่น กระเพาะปัสสาวะอักเสบ นิ่วในทางเดินปัสสาวะ อวัยวะภายในอุ้งเชิงกรานอักเสบ เยื่อบุโพรงมดลูกเจริญผิดที่ เป็นต้นดังนั้นยังมีสาเหตุได้จากหลากหลายอวัยวะค่ะ แนะนำการไปพบแพทย์เพื่อตรวจเพิ่มเติม หากปวดมากขึ้นเรื่อยๆ จนรบกวนการใช้ชีวิต ร่วมกับมีอาการผิดปกติอื่นๆเช่น ปัสสาวะแสบขัดหรือปนเลือด หรือมีเลือดออกผิดปกติทางช่องคลอด มีไข้ร่วมด้วยเบื้องต้นพักการใช้งาน งดยกของหนัก หลีกเลี่ยงการทำท่าทางที่ทำให้ปวดมากขึ้น งดการมีเพศสัมพันธ์ ดื่มน้ำมากๆ ไม่กลั้นปัสสาวะ